  Виталий Пронин Кун Кенешысь Национальной политикая, кышкытлыклэсь утиськонъя, регламентъя но Кун Кенешлэсь ужзэ радъянъя комиссиез кӧня ке пумо ӵектонъёс дася. Штрафъёс  шайвылэз утялтытэк воземен, чус дырез чакламтэ но кудӟытӥсь юонъёсты 22 час бере вузам понна йылозы. Шайвылэз утялтытэк возем штраф юнматыны турттоТуннэ тросэз шайвылъёс соос жуг-жаген тырмемын - отчы ватэм муртъёслэн ӵыжы-выжыоссы уг чаклало соосты. Таӵеосты ӧжыт ке но вырӟытон понна Иж город администрация Кун Кенеше вазиськиз, бӧлякъёссэс вунэтӥсьёсты кыл кутытон улэ кыскыны мед луоз шуыса. Ялан ужась комиссие пырись депутатъёс та дэмланэз уродэн уг лыдъяло.- Мукетъёсыз дэмланъёсмы герӟаськемын луозы чус дырен но кудӟытӥсь юонъёсын, - азинтӥз веранзэ Э. Касимов. - Зэм, та вакытлы соос йылаз-пумаз вуттымтэ на. Одӥгъёсыз малпало: ӝыт 22 час бере куаш поттыны лэзёно ӧвӧл ни, угось та вакытэ тросэз пичи нылпиоссэс кӧлыны выдто. Али законын 23 час юнматэмын. Мукетъёсыз суббота-арня нуналъёслы та дырез 10 часысен 22 часозь кароно шуо. Угось шутэтскон нуналъёсы куд-огезлэн кемагес кӧлэмез потэ. Кудӟытӥсь юонъёсты алонэн герӟаськем законъёс туннэ но вань. Но соос куд-огзэ уг кышкато кадь.Кудӟытӥсь юонъёсты алонэн герӟаськем законъёс туннэ но вань. Но соос куд-огзэ уг кышкато кадь. Россиын сямен ик, элькунамы но трос луо кудӟемъёсын сэрен шуккиськон учыръёс. Озьыен, законъёсты эшшо чурытэсьгес кароно, шуо Кун Кенешысь депутатъёс. Кыӵеесь соос луозы, туннэ умой-умой вераны уг луы на - та бордын ужалозы. Но али ик вань ӵектонъёс: юыса руль сьӧры пуксисьёсты адӟись муртъёсты но, та сярысь югдурез утисьёслы ӧз ивортэ ке, кыл кутытон улэ кысконо.  